Abavunaaniddwa ye; D/ASP Patrick Muramira owa poliisi y'e Nsambya, D/ASP Fred Tumuhairwe owa poliisi y'e Naguru, Habib Roma owa poliisi y'e Kireka ne Ben Odeke ow'e Naguru.
Kyokka bonna basizza kimu nga nkuyege ne beegaana omusango gw'okutulugunya Meeya n'okumutuusako obuvune.
Oludda oluwaabi lutegeezezza nti April 5 omwaka guno Byamukama bwe yali agenze okulaba William Turyomurugyendo, kamisona okuva mu Minisitule y'Ebyettaka, abaserikale baamukwata ne bamuteeka mu mmotoka nnamba UAT 460Y ne bamukuba batuuni n'emiggo ku maviivi n'obukongovule okutuuka bwe bwayatika.
Bano okumukuba bali bamuteebereza okuba mu lukwe lw'abantu abatta eyali omwogezi wa Poliisi mu ggwanga, AIGP Andrew Felix Kaweesi.
Abantu okutegeera embeera Byamukama gy'alimu baakimanyira ku bifaananyi ebyafulumira ku mikutu gya yintanenti egyenjawulo ng'ajjanjabibwa ebisago ebyamutuusibwako mu ddwaliro e Nakasero.
Abaserikale bonna batwaliddwa mu kkomera okutuusa 30th/May 2017.
lug_Latn lug_Latn lug_Latn lug_Latn lug_Latn lug_Latn